**SZERZŐDÉSTERVEZET**

**VÁLLALKOZÓI SZERZŐDÉS**

**Termelői piac kialakítása Gibárton**

* mely létrejött egyrészről **Gibárt Községi Önkormányzat** (székhely: 3854 Gibárt, Széchenyi I. út 10., Adószám: 15585840-1-05; képviseli: Soltász István, polgármester), mint Megrendelő (továbbiakban **Megrendelő**)

másrészről a **.......................................** (székhely: ..................................., adószám: ……………………………….., pénzforgalmi számlaszám: ………………………………………………, cg.: …………………………………..; képviselő: …………………………………………………………..) mint vállalkozó (a továbbiakban: Vállalkozó) között az alulírott helyen és napon, az alábbi feltételek szerint:

1. **Előzmények**

Megrendelő a közbeszerzésekről szóló 2015. évi CVLIII. tv. 115. § (1) bekezdés szerinti eljárást folytatott le „**Termelői piac kialakítása Gibárton**” elnevezéssel.

Az eljárás nyertese a Vállalkozó lett, akivel Megrendelő – a Kbt. rendelkezéseinek megfelelően - az alábbi szerződést köti.

Az eljárásban nem lehetett részajánlatot tenni, a jelen szerződés a teljesbeszerzési tárgyára és mennyiségére vonatkozik.

Felek rögzítik, hogy a Megrendelő a 2013. évi V. törvény 8:1.§ (1) bek. 7.) pontja alapján szerződő hatóságnak minősül.

**A szerződés tárgya**

1. Megrendelő megrendeli, Vállalkozó pedig elvállalja a fent megjelölt közbeszerzési eljárás iratanyagában (különösen közbeszerzési műszaki leírásban) foglalt tartalommal az építési beruházásnak minősülő feladatok ellátását eredményfelelősséggel.
2. Teljesítés címe: 3854 Gibárt, Kossuth Lajos utca 1/B.
3. Vállalkozó feladata a kivitelezés körében a közbeszerzési műszaki leírás, az árazatlan költségvetés, az engedélyokirat, a hatályos jogszabályok, a szabványok és szakmai szokványoknak megfelelően, a munkálatok teljes körű megvalósítása annak érdekében, hogy tárgyi munka alapján létrejövő eredmény a rendeltetésszerű használatra alkalmas, továbbá a műszaki leírásban meghatározottak szerinti műszaki adatoknak megfelelő legyen.
4. Vállalkozó a munkát hiány-, és hibamentesen, határidőre köteles elvégezni. Vállalkozó a munkavégzés során csak érvényes alkalmassági bizonyítvánnyal rendelkező, hiány, és hibamentes, a jogszabályoknak, szabványoknak mindenben megfelelő anyagokat, berendezéseket, szerkezeteket használhat fel. A hiány-, és hibamentes munkálatokként Megrendelő a jogszabályoknak, szakmai szokásoknak, szabványoknak is megfelelő, hiány-, és hibamentességet érti.
5. A beépített anyagok, berendezések, szerkezetek minőségét igazoló dokumentumokat (különösen: műbizonylat) a Vállalkozó az építési tevékenység során a Megrendelő képviselőjének köteles bemutatni és az átadás-átvételi eljárás során átadni.
6. Vállalkozó jogosult alvállalkozó(k) (Ptk. szerint: közreműködő(k)) igénybevételére. Az alvállalkozó igénybevételénél a Kbt. és a jelen szerződés megkötéséhez vezető közbeszerzési eljárás rendelkezései irányadóak. Az alvállalkozókkal kötött szerződésekre a Kbt. továbbá a 322/2015. (X. 30.) Korm. rendelet szabályai értelemszerűen irányadóak.
7. A Vállalkozó az igénybe vett alvállalkozóért (közreműködőért) úgy felel, mintha az alvállalkozói (közreműködői) által végzett munkákat saját maga végezte volna el. A jogosulatlanul igénybe vett alvállalkozók vonatkozásában azon hátrányos következményekért is felel, ami ezen alvállalkozók (közreműködők) igénybevétele nélkül nem következtek volna be.
8. Megrendelő e körben kifejezetten felhívja a Vállalkozó figyelmét a Kbt. 138-139.§-ban foglaltakra, különös tekintettel a Kbt. 138.§ (1) bek. utolsó mondatára, a 138.§ (5) bekezdésre, valamint a 138.§ (3) bekezdésére. E körben a Megrendelő előírja, hogy a teljesítésigazolás kiállításához csatoljon minden esetben olyan nyilatkozatot a Vállalkozó, amely a 138.§ (1) bek. utolsó mondata és a 138.§ (5) bekezdésében foglaltak teljesülését igazolja.
9. Megrendelő rögzíti, hogy a 322/2015. (X.30.) Korm rendelet 27.§ (1) bek. alapján a műszaki ellenőr által vizsgálja az alvállalkozó szabályos alkalmazásának feltételeit. Ezen szabályok megszegése súlyos szerződésszegésnek minősül.
10. Felek rögzítik, hogy a szerződés tárgyait jogilag oszthatatlannak minősítik.
11. **Vállalkozói díj és annak megfizetése**
12. Vállalkozó a szerződés teljesítésért vállalkozói díjra jogosult.
13. A vállalkozó díj mértéke nettó **................................................**Ft, azaz nettó **.....................................................**.
14. Felek megállapodnak abban, hogy a fenti díj átalánydíj (mely a kapcsolódó szolgáltatások, költségek, stb. egészét is tartalmazza), amelynek jogi természetével tisztában vannak. Vállalkozó ez alapján további ellenszolgáltatás-fizetési igényt Megrendelővel szemben semmiféle jogcímen nem támaszthat, kivéve ha jelen szerződés másként rendelkezik.
15. Megrendelő a 2007. évi CXXVII. törvény. 142. § (1) bekezdés b) pontjára tekintettel nyilatkozik arról, hogy a 312/2012. (XI. 8.) - az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló Korm. rendelet alapján a kivitelezési munka **építési engedély köteles**, amelynek megfelelően az általános forgalmi adót a Megrendelő fizeti.
16. Felek a 322/2015. (X.30.) Korm. rendelet alapján rögzítik, hogy a szerződés megkötését követően az árazott költségvetés tételei tekintetében egyeztetést folytathatnak, amely során a beépítésre kerülő egyes tételeket véglegesíthetik. A felek az egyeztetésen csak Vállalkozó által az ajánlatában megjelölt építőanyagokkal, termékekkel műszakilag egyenértékű vagy magasabb minőségű helyettesítő termékben egyezhetnek meg. Ezen feltételt a Vállalkozó köteles valamennyi vonatkozó irat (különösen az eredetileg megajánlott anyag és a változtatásra irányadó anyag gyártmánylapja, vagy műszaki leírása) benyújtásával a Megrendelő felé igazolni. Amennyiben ez nem történik meg, akkor Megrendelő nem hagyja jóvá a változtatást. Amennyiben a Felek a fentiek szerinti helyettesítő termék beépítéséről állapodnak meg, a szerződés módosítására a Kbt. 141. §-ának szabályait megfelelően kell alkalmazni.
17. Az Áfa mértékére, elszámolására a mindenkor hatályos Áfa törvény rendelkezései az irányadóak.
18. Az átalánydíj a Megrendelő által szolgáltatott árazatlan költségvetés alapján a Vállalkozó költségvetése alapján került meghatározása.
19. Megrendelő a 191/2009. (IX.15.) Korm. rendelet 2.§ e) pontjában meghatározott többletmunka-ellenérték fizetési igényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy a közbeszerzési eljárás alatt teljes mértékben a terveket és a költségvetéseket és eltérést e körben nem tapasztalt, így fenti jogszabályhelyben meghatározott többletmunka fogalomba tartozó munkákkal kapcsolatos valamennyi többletmunkaellenérték-fizetési igényéről jelen szerződéssel feltétel nélkül és visszavonhatatlanul lemond. Ez kiterjed a Ptk. 6:245.§ (1) bek. második mondatában foglalt költségekre is. Pótmunka esetén – amennyiben az a tartalékkeretből nem finanszírozható - a felek a Kbt. rendelkezési szerint járnak el azzal, hogy pótmunkára csak a közbeszerzési műszaki leírás és mellékleteiben nem szereplő, az ajánlattételkor az ajánlattevőtől, mint hasonló tevékenységet üzletszerűen végző gazdasági szereplőtől elvárható gondossággal előre nem látható okból kerülhet sor.
20. Vállalkozó kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt.
21. A szerződés finanszírozása részben a VP6-7.2.1-7.4.1.3-17 támogatási konstrukció, 1896889049 azonosítószámú projekt Támogatási Okirata alapján, részben a Megrendelő saját forrásából történik a II.2. pontban részletezettek szerint. A finanszírozás formája: utófinanszírozás.
22. Megrendelő előleg igénylésének a lehetőségét biztosítja a szerződésben foglalt teljes ellenszolgáltatás maximum 50%-ának megfelelő összeg erejéig.
23. Az előleggel a Vállalkozónak a részszámlákban és a végszámlában kell, egyenlő részletekben, teljes körűen elszámolni, illetve amennyiben a szerződés ezen időpontot megelőzően szűnne meg, akkor a Vállalkozó köteles a szerződés megszűnésének napján az el nem számolt előleget hiánytalanul a Megrendelőnek visszafizetni.
24. Az előleg legkésőbb az építési munkaterület átadását követő 15 napon belül kerül kifizetésre. Megrendelő nem él az előleg részletekben való kifizetésével. A fenti határidő teljesítése érdekében felek megállapodnak abban, hogy az előlegbekérőt a munkaterület átadását követő 8 naptári napon belül kell a Megrendelőnek átadni.
25. Megrendelő a teljesítés során 4 db számla (az esetleges előlegszámlát nem számítva, de ideértve a végszámlát is) benyújtásának lehetőségét biztosítja az alábbiak szerint:

1.sz. részszámla: a műszaki ellenőr felmérése alapján megállapított 25 %-os teljesítés esetén,

2.sz. részszámla: a műszaki ellenőr felmérése alapján megállapított 50 %-os teljesítés esetén,

3.sz. részszámla: a műszaki ellenőr felmérése alapján megállapított 75 %-os teljesítés esetén,

végszámla: a műszaki ellenőr felmérése alapján megállapított 100%-os teljesítés esetén. A végszámla benyújtásának feltétele sikeres műszaki átadás-átvétel, a megvalósulási és átadási dokumentáció és annak összes melléklete szolgáltatása, a munkaterület rendeltetés szerinti megrendelőnek történő birtokba adása, és ennek a teljesítésigazolásban való elismerése.

1. Megrendelő a vállalkozói díjat az igazolt szerződésszerű teljesítést követően átutalással, forintban (HUF) teljesíti az alábbiak szerint:
   1. alvállalkozó igénybevételének hiánya esetén a Kbt. 135. § (1)-(2) és (5)-(6) bekezdései, továbbá a Ptk. 6:130.§ (1) és (2) bekezdés szerint;
   2. alvállalkozó igénybevétele esetén a fentiek figyelembevételével, de a Ptk. 6:130.§ (1)-(2) bekezdésétől eltérően a Kbt. 135. § (3) bekezdése szerint, a 322/2015. (X.30.) Korm. Rendelet 32/A és 32/B. § rendelkezései alapján.
2. Késedelmes fizetés esetén Megrendelő, mint szerződő hatóság a 2013. évi V. törvény 6:155.§ szerinti mértékű, és a késedelem időtartamához igazodó késedelmi kamatot továbbá költségátalányt fizet.
3. A teljesítésigazolás - mely a számla (számlák) kötelező melléklete - aláírására a műszaki ellenőr jogosult.
4. Felek rögzítik, hogy fizetési kötelezettséget kizárólag a jogszabályoknak, a Támogatási szerződésnek, és jelen szerződésnek mindenben megfelelő számla keletkeztet.
5. **Szerződési biztosítékok, a szerződés megerősítése**
6. A Ptk. 6:153.§ értelmében a Vállalkozó késedelembe esik, ha a teljesítési véghatáridőt elmulasztja. Megrendelő **késedelmi kötbér** követelésére jogosult, amelynek mértéke az eredménytelenül eltelt teljesítési véghatáridőt követő minden késedelmesen eltelt naptári nap után a késedelemmel érintett részteljesítés(ek)re jutó nettó vállalkozói díj 0,5%/naptári nap, de legfeljebb a nettó vállalkozói díj 20 %-a. A kötbér maximum elérését követően a Megrendelő jogosult jelen szerződést - érdekmúlásának bizonyítása nélkül - azonnali hatállyal írásban, indokolással ellátott felmondással felmondani. A késedelmes teljesítés esetére kikötött kötbér megfizetése Vállalkozót nem mentesít a szerződésszerű teljesítés alól. A Vállalkozó késedelmes teljesítés esetén köteles a teljesítésre a Megrendelővel történő egyeztetést követően póthatáridőt vállalni.
7. A késedelmi kötbér maximumának elérését követő naptól Vállalkozóval szemben Megrendelő **meghiúsulási kötbért** követelhet a szerződéstől való elállás jogának gyakorlása mellett. Megrendelő meghiúsulási kötbérre válhat jogosulttá, ha a szerződés teljesítése olyan okból vált lehetetlenné, amely a Vállalkozó érdekkörébe tartozik. A meghiúsulási kötbér alapja és mértéke a meghiúsulással érintett munkarészek nettó vállalkozói díjának 20 %-a. A meghiúsulási kötbér mértéke elsődlegesen a Vállalkozó részére teljesítendő vállalkozói díjból kerül visszatartásra, másodsorban ellenszámla kibocsátásával. Meghiúsulási kötbér érvényesítése esetén további kötbér nem kerül érvényesítésre.

Megrendelő a kötbérek tekintetében felhívja a Vállalkozó figyelmét a Ptk. 6:186. §-ára, melynek értelmében a kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést. Mentesül a kötbérfizetési kötelezettség alól, ha szerződésszegését kimenti.

Megrendelő a kötbér visszatartásával kapcsolatban felhívja a Vállalkozó figyelmét a Kbt. 135.§ (6) bekezdésére is.

1. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 munkanapon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő.
2. Megrendelő érvényesítheti a kötbéren felüli kárát is.
3. Vállalkozó a szerződés hibátlan teljesítésének biztosítására valamennyi beépített dolog ill. elvégzett munka vonatkozásában a sikeres átadás-átvételtől számított **....... hónap** {\*Vállalkozó ajánlata szerint} jótállást vállal. Vállalkozó jótállási kötelezettsége – az érintett hibával kapcsolatban – megszűnik, ha a hiba a teljesítést követően keletkezett, különösen:

* rendeltetésellenes vagy szakszerűtlen használat
* szándékos rongálás vagy erőszakos behatás,
* elemi csapás,
* szakszerűtlen szerelő vagy javító jellegű beavatkozás,
* a szükséges karbantartás hiánya miatt következett be.

1. Vállalkozó a jótállási kötelezettsége alatt a hiba bejelentésétől számított 5 munkanapon belül köteles a javítást elkezdeni és megfelelő személyi állománnyal annak befejezéséig folyamatosan munkát végezni. A hiba kijavításának végső határideje a bejelentést követő 20 nap. Amennyiben technológiailag a fenti idő nem tartható a műszaki ellenőr által meghatározott időtartam az irányadó.
2. Vállalkozó köteles megtéríteni azon pluszköltségeket, amelyek a hibás teljesítés okán a Megrendelőnél keletkeztek (különösen forgalomszervezési költségek, stb.).
3. A jótállási kötelezettség nem érinti a Megrendelőt megillető kellékszavatossági ill. külön jogszabályban rögzített esetleges kötelező jótállási jogokat, és azok érvényesíthetőségét.
4. Vállalkozó teljes kártérítési kötelezettséget vállal jelen szerződéssel kapcsolatosan a neki felróható károkért, függetlenül attól, hogy az a Megrendelőre vagy harmadik személyekre háramlik. Harmadik személyekre háramló kár esetén a Vállalkozó köteles az erről való tudomásszerzést követő 3 munkanapon belül a Megrendelőt teljes körűen mentesíteni a kártérítési igények alól, illetve amennyiben Megrendelő a kártérítési igényt teljesítette, köteles a fenti határidőben a Megrendelő által teljesített összegeket megtéríteni.
5. Amennyiben a Vállalkozó teljesítésével kapcsolatban Megrendelő ellen per indul, Vállalkozó – amennyiben erre jogi lehetőség van - Megrendelő oldalán köteles a perbe belépni és minden intézkedést megtenni Megrendelő pernyertessége érdekében, vagy amennyiben ez nem lehetséges a Megrendelő pernyertességét egyéb módon elősegíteni. Pervesztesség esetén az előző pont rendelkezései megfelelően alkalmazandóak.
6. **Teljesítési határidő**
7. Szerződő felek a szerződés teljesítési határidejét **a szerződéskötéstől számított 8 hónapban határozzák meg, azaz ................................** Előteljesítés lehetséges.
8. A teljesítési határidőbe (véghatáridő) az átadás átvételi eljárás legfeljebb 30 napos időtartama beleszámít, tehát Vállalkozó a fentiek szerint köteles a munkavégzést szervezni.
9. Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása. A határidő módosulásához az ok (és annak fennállásának időtartama) építési naplóba való bejegyzése és a Megrendelő műszaki ellenőrének jóváhagyása szükséges. Vállalkozó kijelenti, hogy a rendelkezésére álló teljesítési időszak – figyelembe véve az évszakokkal kapcsolatban felmerülő munkavégzést általában akadályozó körülményeket is – elégséges a szerződés határidőben történő hiány és hibamentes teljesítésére.
10. Nem eredményezi a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.
11. Vállalkozó kijelenti, hogy tisztában van azzal, hogy a szerződés közvetett tárgyát képező felépítmény közcélokat szolgál, így fenti határidőben és tartalommal, valamint minőségben való átadása a Megrendelő különösen fontos érdeke.
12. **A munkaterület átadása, munkavégzés**
13. A munkaterületet átadás időpontja: a szerződéskötés napjától számított ............... napon belül.
14. Felek rögzítik, hogy a Vállalkozó működő intézmény épületén végzi a tevékenységet, így az intézmény vezetőjével az egyes munkanemek (egyes helyiségeket érintő munkanemek) végzésének időpontjáról legalább 5 munkanappal korábban egyeztetni köteles, hogy az intézmény vezetősége intézkedni tudjon az intézményben dolgozó és ott lévő személyek megfelelő elhelyezéséről. Vállalkozó haladéktalanul köteles jelezni, ha bármely okból a korábban egyeztetett időponttól eltérő időpontban kíván végezni valamely munkát. E körben az intézmény vezetője a Megrendelő képviselőjének minősül.
15. Vállalkozó a kivitelezés során a 191/2009. (IX.15.) Korm. r. szerinti köteles az építési naplóval kapcsolatos kötelezettségeit ellátni.
16. Felek megállapítják, hogy a munkaterület átadás-átvétele vonatkozásában a munkaterület megfelelő, ha az anyag, ill. eszközök odaszállítása megoldható, és a munka megkezdhető.
17. A Vállalkozó energiaigényét saját maga köteles biztosítani, arra Megrendelő nem köteles. Amennyiben bármely energiaigényt a Megrendelő közüzemi szerződése alapján elégíti ki a Vállalkozó, akkor köteles legkésőbb az átadás-átvételi eljárás lezárásáig a Megrendelő felé ennek költségét megfizetni, melynek alapja a Megrendelő által a közüzemi szolgáltatónak, energiakereskedőnek fizetett egységár.
18. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról a Vállalkozó köteles gondoskodni. Vállalkozó felel a Megrendelő, ill. harmadik személyek vonatkozásában azok vagyontárgyaiban, életében, testi épségében ill. egészségében a neki felróható módon keletkezett hiányokért, ill. károsodásokért.
19. Vállalkozó köteles az építkezés (kivitelezés) tűzvédelmi feladatainak ellátására.
20. Vállalkozó köteles a tényleges munkavégzéssel érintett munkaterületet megfelelően elkeríteni. Felel mindazon károkért, amely ezen kötelezettségeinek elmulasztásából, vagy nem megfelelő teljesítéséből adódott.
21. Felek megállapodnak, hogy Vállalkozó munkát munkanaponként 7.00 órától 17.00 óráig, illetve fokozott zajjal, és porképződéssel járó munkák esetén munkanaponként 7.00 órától 17.00 óráig végezhet. Nem munkanapnak minősülő napokon munka csak a Megrendelőnek/műszaki ellenőrnek előzetesen bejelentve történhet azzal, hogy ilyen esetben fokozott zajjal és porképződéssel járó munka nem végezhető.
22. Vállalkozó köteles az általa használt közutakat a lehullott anyagtól, ill. az általa a közútra felhordott szennyeződéstől haladéktalanul mentesíteni, megtisztítani.
23. Ha a beruházás tárgya mellett más önálló ingatlanok/felépítmények vannak, Vállalkozó köteles azok továbbá minden esetben a beruházás tárgyának állapotát a munka megkezdése előtt dokumentálni, kivéve, ha olyan munkák a jelen szerződés tárgyai, amelyek jellegüknél fogva nem eredményezhetnek azokon, illetve magán a beruházás tárgyán károsodást. Amennyiben a Vállalkozó tevékenysége miatti igény merül fel akár Megrendelő, akár harmadik személy oldaláról, Vállalkozó kötelezettsége annak igazolása, hogy az igény alapjául szolgáló állapot, vagy annak oka a munkakezdéskor fennállt-e.
24. Vállalkozó köteles a munkaterület folyamatosan – az építési folyamat jellegének megfelelően – rendezett állapotban tartani.
25. Vállalkozó köteles a jogszabályban foglalt tájékoztató tábla elhelyezésére és folyamatosan, a jogszabályban előírt tartalommal való láthatóságának biztosításáért.
26. Vállalkozó köteles a keletkezett hulladékot a jogszabályoknak megfelelően gyűjteni, és hivatalos hulladéklerakó-helyre szállítani, valamint ezt a Megrendelő felé megfelelően igazolni.
27. Megrendelő rögzíti, hogy a bontás során feleslegessé vált használt építőanyag tulajdonjogáról – tekintettel azok avultságára és érték nélküliségére – a Vállalkozó javára ellenérték nélkül lemond, aki köteles azt saját költségén elszállítani a helyszínről legkésőbb a műszaki átadás-átvétel megkezdéséig.
28. Az eltakarásra kerülő munkarészek eltakarása előtt a műszaki ellenőrt közvetlenül, ill. az építési naplón keresztül megfelelő időben (értve ez alatt a legalább 3 munkanapot) értesítenie kell a Vállalkozónak. Ennek elmulasztása esetén a Megrendelő követelheti, hogy tárják fel az eltakart munkarészeket, melynek költségei a Vállalkozót terhelik.
29. Vállalkozó köteles a Megrendelő utasításait betartani azzal, hogy az utasítási jog gyakorlására a Ptk. szabályai irányadóak. A Felek megállapodnak abban, hogy amennyiben a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát. A felmondási vagy elállási jog csak akkor gyakorolható, ha más módon a szerződésszerű teljesítés nem biztosítható.
30. Felek rögzítik, hogy amennyiben bármilyen engedély, jóváhagyás, tanúsítás szükséges a teljesítéshez, annak beszerzése a fenti teljesítési határidőn belül a Vállalkozó feladata és költsége, kivéve ha azt jogszabály vagy a műszaki leírás a Megrendelő feladatává nem teszi.
31. Vállalkozó köteles együttműködni az érdekelt szervekkel, közszolgáltatókkal.
32. A Vállalkozó a beépítésre kerülő anyagokról vagy termékekről CE vagy azzal egyenértékű hazai Minősítő Intézet által kiadott minőségi tanúsítványt köteles adni. Ezt a tanúsítványt a beépítés előtt a műszaki ellenőrnek át kell adni. Amennyiben a felhasználandó anyagokról és termékekről a harmadik személy gyártó a Vállalkozónak ilyen tanúsítványt nem állít ki, úgy a Vállalkozó a beépíthetőségre vonatkozó alkalmasságról köteles írásban nyilatkozni.
33. A Vállalkozó az őt terhelő jótállási, kellékszavatossági (kötelező alkalmassági) időn belüli bármilyen jogcímen történő jogutód nélküli megszűnése esetére e szerződéssel engedményezi az alvállalkozóit (közreműködőit) a tárgyi beruházással kapcsolatban terhelő jótállás, kellékszavatosság alapján érvényesíthető összes jogokat. Az átszállás napja a jogutód nélküli megszűnés napja. Ezen igények érvényesíthetősége érdekében a Vállalkozó a szerződés során (de legkésőbb a teljesítésig) köteles igénybevett alvállalkozóinak cégnevét és székhelyét, adószámát Megrendelőnek megadni. Úgyszintén köteles a Vállalkozó a szerződés teljesítése során az alvállalkozói változásokat a Megrendelőnek írásban tudomására hozni. Az előzőekről Vállalkozó köteles alvállalkozóját írásban értesíteni.
34. Amennyiben a szerződés bármilyen okból teljesítés előtt megszűnne, úgy a Vállalkozó haladéktalanul 3 napon belül köteles a megszűnés napjáig végzett munkákat felmérni, és a munkaterületet a Megrendelőnek visszaadni.
35. A szerződés teljesítése során, az bármilyen állványon, segédépületen, közterületen, vagy oda kinyúló, a Vállalkozó által létesített ideiglenes építményen, bármilyen ideiglenes az építkezéshez kapcsolódó szerkezeten a Vállalkozó csak akkor helyezhet el reklám célját szolgáló tárgyat, feliratot, vagy táblát, ha ehhez a Megrendelő külön írásban hozzájárult. Az ezen előírás megszegéséért a Vállalkozót kártérítési felelősség terheli.
36. Az intézmény vezetője jogosult a Vállalkozót arra kötelezni, hogy valamely, az intézmény rendjét sértő munkavállalóját haladéktalanul cserélje le. Erre vállalkozó a bejelentés közlésétől számított 1 munkanapon belül köteles. E körben az intézmény vezetője a Megrendelő képviselőjének minősül.
37. A Vállalkozó teljesítésre vonatkozó fentebb részletezett szabályok bármelyikének megsértése súlyos szerződésszegésnek minősül.
38. **Kapcsolattartás, jognyilatkozattétel, titoktartási szabályok**
39. Felek kijelentik, hogy minden olyan adatot, tényt, információt mely jelen szerződés keretein belül a másik féllel kapcsolatban a tudomásukra jut, titokként kezelnek, kivéve melynek nyilvánosságra hozatalát jogszabály előírja.
40. Vállalkozó a tevékenysége során a tudomására jutott valamennyi a Megrendelő adatbázisában szereplő harmadik személyre, ügyletre vonatkozó adatot köteles titokként kezelni.
41. Vállalkozó köteles mentesíteni a Megrendelőt a fentiek miatt a harmadik személyek által a Megrendelővel szemben érvényesített valamennyi kár, ill. igény vonatkozásában. Erre nézve az V. fejezet vonatkozó pontjainak rendelkezési megfelelően irányadók.
42. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik. E körben a Megrendelőt ért kár vonatkozásában az V. fejezet vonatkozó szabályai megfelelően alkalmazandóak.
43. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, közreműködőikre is. Ezen személyek magatartásáért a titoktartási kötelezettség viszonylatában az érintett Fél, mint saját magatartásáért felel.
44. A szerződő Felek tudomásul veszik, hogy a vonatkozó jogszabályok és megállapodások szerinti illetékes ellenőrző szervezetek feladat- és hatáskörüknek megfelelően jelen szerződés alapjául szolgáló közbeszerzési eljárást és jelen szerződés teljesítését ellenőrizhetik, részükre a jogszabály szerinti információ megadása üzleti titokra való hivatkozással nem tagadható meg.
45. Az illetékes ellenőrző szervezetek ellenőrzése, helyszíni vizsgálata esetén Vállalkozó köteles minden segítséget Megrendelő részére megadni, a helyszíni vizsgálaton jelen lenni az ellenőrzés hatékonysága és Megrendelő kötelezettségeinek megfelelő teljesítése érdekében.
46. Felek kifejezetten rögzítik, hogy tudomásuk van arról, hogy Megrendelő köteles a Közbeszerzési Hatóságnak bejelenteni, ha
    * Vállalkozó szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint ha Vállalkozó olyan magatartásával, amelyért felelős, részben vagy egészben a szerződés lehetetlenülését okozta. A bejelentésnek tartalmaznia kell a szerződésszegés leírását, az annak alapján alkalmazott jogkövetkezményt, valamint hogy a szerződő fél a szerződésszegést elismerte-e, vagy sor került-e arra vonatkozóan perindításra.
    * Vállalkozó szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint Vállalkozó szerződő fél olyan magatartásával, amelyért felelős, (részben vagy egészben) a szerződés lehetetlenülését okozta.
47. Felek fenti körben megállapodnak abban, hogy Vállalkozó nem jogosult a fenti adatok átadása miatt a Megrendelővel szemben semmiféle igényt sem érvényesíteni abban az esetben sem, ha bármely átadott tény, vagy körülmény utóbb nem bizonyulna valósnak, kivéve ha ezzel a Megrendelőnek az adatok átadásának pillanatában tényszerűen tisztában kellett lennie (nem tartozik ide a hibás jogszabály-értelmezésből vagy téves tényállás-értelmezésből származó körülmény, kivéve ha az a Megrendelőnek felróhatóan következett be).
48. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax ill. az e-mail üzenetek váltását, ha annak átvétele igazolható, valamint az építési naplóba az arra jogosult által tett bejegyzést is:

Megrendelő részéről:

Név:

Cím:

Telefon

E-mail:

Műszaki ellenőr:

Név:

Cím:

Telefon:

E-mail:

NÜJ szám:

Vállalkozó részéről:

Név:

Cím:

Telefon:

E-mail:

1. A szerződés teljesítésébe bevont szakember

Vállalkozó köteles a szerződés teljesítésébe bevonni az ajánlatában megjelölt azon szakembert, akinek a kivitelezési munkák helyszíni irányításában szerzett szakmai tapasztalata értékelésre került.

A szakember neve: *[szerződéskötéskor kitöltendő]*

Az ajánlattételi felhívás megküldését megelőzően - kivitelezési munkák helyszíni irányításában szerzett szakmai tapasztalata: ………………….. hónap**[[1]](#footnote-1)**

1. Vállalkozó vállalja/nem vállalja\* {\*Vállalkozó ajánlata szerint} a szerződés teljesítése során 1 fő hátrányos helyzetű személy teljesítésbe való bevonását, melyet az alábbiak szerint köteles igazolni:

A teljesítés során vállalkozó köteles jegyzőkönyvet vezetni a bevonásra kerülő hátrányos helyzetű személyről, pontosan megjelölve, hogy milyen munkakörben dolgozik és a 272/2014. (XI. 5.) Korm. rendelet 5. melléklet 4.5.3. pontjában rögzített mely feltétel alapján minősül hátrányos helyzetű személynek. A jegyzőkönyvet a műszaki átadás-átvétel megkezdésének napján, vagy a műszaki átadás-átvétel időtartama alatt a bevont hátrányos helyzetű személynek alá kell írnia. Megrendelő jogosult a jegyzőkönyvet és annak valóságtartalmát a szerződés teljesítésének bármely szakaszában ellenőrizni. A vállalás be nem tartása súlyos szerződésszegésnek minősül.

1. Szerződő felek jelen szerződés teljesítése során kötelesek együttműködni.
2. Megrendelő és Vállalkozó egymás írásbeli megkereséseire azok kézhezvételétől számítva 2 munkanapon belül írásban érdemi nyilatkozatot kötelesek tenni.
3. Megrendelő képviselője jogosult a kivitelezés során bármikor a munka állását ellenőrizni, és ezek eredményéről az e-építési naplóba bejegyzéseket eszközölni.
4. Felek kifejezetten rögzítik, hogy a Vállalkozót nem mentesíti a hibás teljesítés jogkövetkezménye alól, ha a Megrendelő ellenőrzési kötelezettségét nem, vagy nem megfelelően teljesítette.
5. **A szerződés teljesítésével kapcsolatos átadás átvételi eljárás**
6. Az átadás-átvételi eljárás megkezdéséről Vállalkozó Megrendelőt köteles készrejelentés formájában írásban, a hatályos jogszabályi rendelkezéseknek megfelelően értesíteni. Megrendelő köteles az átadás-átvételi eljárást 15 munkanapon belül megkezdeni, és a Kbt. szerint lefolytatni, az ott meghatározott jogkövetkezmények terhe mellett.
7. Az eljáráson a felek képviselői megvizsgálják a teljesítést, jegyzőkönyvet vesznek fel, melyben felvezetik az esetleges hibák és hiányok listáját. A Vállalkozó köteles a jegyzőkönyvbe nyilatkozni a hibák kijavításának határnapjáról, mely nem haladhatja meg összességében a(z) 5 munkanapot.
8. Az átvétel feltétele különösen 2 pld. átadás-átvételi (megvalósulási) dokumentáció átadása Megrendelőnek, mely különösen a következőket tartalmazza, amennyiben az a tárgyi beruházás vonatkozásában releváns:

* kivitelezői nyilatkozatot,
* megvalósulási terveket,
* felelős műszaki vezetői nyilatkozatot,
* nyomonkövetési napló oldalait,
* beépített anyagok és szerkezetek minőségi tanúsítványait,
* építési hulladékkezelés dokumentumait,
* ellenőrző mérések dokumentálását,
* a működési engedélyhez/használatbavételi engedély megszerzéséhez szükséges teljeskörű dokumentációt.

1. Az átadás-átvételi eljárás lezárásáig a Vállalkozó köteles a gépeit, anyagait, a keletkezett hulladékot továbbá a felvonulási épületeket és felszereléseit teljes körűen elszállítani. Ennek megtörténte az átvétel feltétele.
2. Az átadás-átvételi eljáráson a Vállalkozó átadja a jótállási jegyeket, fentiek szerinti tartalommal 2 pld-ban a megvalósulási dokumentációt és megadja a beépített szerkezetek, berendezési és felszerelési tárgyak használati és karbantartási utasításait, valamint jelen szerződésben és jogszabályban rögzített egyéb iratokat, szükség szerint oktatást tart a megrendelő által kijelölt személynek/eknek, a beépített gépek/eszközök használatáról. Ennek hiánytalan teljesítése a szerződésszerű teljesítés feltétele.
3. A fentiek alapján elvégzett hiánypótlásokról ill. javításokról a Vállalkozó írásban tájékoztatja a Megrendelőt, aki a tárgyi munkát – megfelelőség esetén – átveszi. Ez a teljesítés esetére vonatkozó birtokbavétel napja.
4. Felek kifejezetten rögzítik, hogy Megrendelő csak hiány-, és hibamentes teljesítést vesz át.
5. A Vállalkozó az utófelülvizsgálati eljárásban köteles közreműködni. Az utófelülvizsgálatot a Megrendelő hívja össze a teljesítést követő 12 havonta, a jótállási idő lejártáig, az adott időszak leteltét megelőző időpontra. Az utófelülvizsgálati eljárásban a Felek a teljesítés szerződésszerűségét és a hibás/hiányos teljesítésből eredő hibákat/hiányosságokat vizsgálják és jegyzőkönyvben rögzítik. Vállalkozó a jegyzőkönyvben nyilatkozik a hibák kijavításának határidejéről, mely összességében nem lehet több, mint 10 nap.
6. **Szerzői jogi rendelkezések**
7. Felek megállapodnak abban, hogy a jelen szerződés alapján a Vállalkozó által adott esetben készítendő, szerzői jogi védelem alatt álló alkotások vonatkozásában a Megrendelő a részére történő átadással teljes, átruházható, és korlátozásmentes (térben, időben, felhasználási módban) felhasználási jogot szerez. A felhasználási jog ellenértékét a vállalkozói díj tartalmazza.
8. Felek rögzítik, hogy a Megrendelő által átadott terveket, adott esetben egyéb a szerzői jog által védett dokumentumokat Vállalkozó kizárólag csak a jelen szerződés teljesítéséhez használhatja fel, egyebekben azon semmiféle felhasználási jogot nem szerez. Ennek megsértéséből eredő valamennyi hátrányos jogkövetkezmény a Vállalkozót terheli. A jelen szerződés körében történő felhasználás után Vállalkozónak a Megrendelő felé nem kell ellenértéket megfizetnie.
9. Felek megállapodnak abban, hogy a megrendelő a rendelkezés jogát jelen szerződéssel kiköti, így a vállalkozó a szellemi alkotást csak saját belső tevékenységéhez használhatja fel, nyilvánosságra nem hozhatja, harmadik személlyel nem közölheti; ilyen esetben a szellemi alkotással a megrendelő szabadon rendelkezik.
10. **A szerződés megszűnése, megszűntetése és kapcsolódó szabályok**
11. A szerződés teljesítés előtti megszűntetésére a Ptk. vállalkozási (ill. kivitelezési) szerződésre vonatkozó szabályai irányadók az alábbiak figyelembevételével:
12. A sérelmet szenvedett fél jogosult elállni a szerződéstől ill. azt felmondani másik fél szerződésszegése esetén, ha nem áll érdekében a teljesítés. A jelen szerződésben súlyos szerződésszegésként megjelölt bármely magatartás vagy mulasztás tanúsítása az érdekmúlás bekövetkezését önmagában megalapozza.
13. Súlyos szerződésszegésnek minősül Vállalkozó részéről különösen

* Vállalkozó a teljesítéssel kapcsolatos bármely kötelezettségét akként szegi meg, hogy az előírt minőségben, vagy határidőre való teljesítés nem valószínű,
* Vállalkozó alapos ok nélkül munkavégzést felfüggeszti (legalább 3 napra),
* a Vállalkozó ellen az illetékes bíróság jogerős végzése alapján felszámolási eljárás indul; vagy
* a Vállalkozó végelszámolás iránti kérelme (amennyiben gazdasági társaságról van szó) a cégbíróságnál benyújtásra került; vagy
* a Vállalkozóval szemben az illetékes cégbíróság előtt megszűntetési, törlési eljárás indul, vagy
* a Vállalkozó a jelen szerződésben megjelölt teljesítési határidőt 20 napot meghaladóan elmulasztja, vagy
* Vállalkozó a Szerződésben foglalt bármely egyéb kötelezettségének nem tesz eleget, és emiatt a Szerződés feljogosítja a Megrendelőt a felmondásra vagy az elállásra, vagy
* Vállalkozó környezetvédelmi, hulladékelszállítási kötelezettségét megszegi,
* az előírt felelősségbiztosítás – annak jelen szerződésben foglalt hatálya alatt - bármely okból megszűnik, és a megszűnés napját követő 3 banki napon belül legalább azonos tartalommal újabb az előírásoknak megfelelő biztosítási jogviszony nem áll fenn azzal, hogy ez csak akkor elfogadható, ha egyebekben az új biztosítás hatálybalépése előtt keletkezett károkra is biztosított az eredményes igényérvényesítés lehetőség,
* az előírt biztosíték hatálya a jelen szerződésben foglaltak bekövetkezte előtt bármely okból megszűnik, és az ezt követő 3 banki napon a Vállalkozó a felelősségbiztosításra előírt szabályok megfelelő alkalmazásával nem igazolja a biztosíték ismételt fennállását,
* amennyiben bármely a Kbt. által előírt kötelezettségét – kivéve, ha ahhoz más jogkövetkezményt fűz a Kbt. vagy más kógens jogszabály - a Vállalkozó megszegi, különösen a Kbt. 136.§ (1) bek. a) vagy b) pontjának, 138.§ (1) bek. a) pontjának ill. (10) bekezdésének megsértése esetén.
* jogszabályon vagy jelen szerződésen alapuló titoktartási kötelezettségét megszegi
* Jogszabályon alapuló egyéb felmondási vagy elállási okok fennállnak,
* Vállalkozó a teljesítés során hamis adatot szolgáltat,
* alvállalkozót jogosulatlanul vesz igénybe,
* foglalkoztatásra vonatkozó szabályokat megsérti,
* Vállalkozó nem teljesíti az 1 fő hátrányos helyzetű személy teljesítésbe való bevonását.

1. A Vállalkozónak ilyen esetben csak a már elvégzett munkák elszámolására lehet igénye.
2. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 munkanapos (fizetés teljesítésénél 15 napos) határidő mellett. Az azonnali hatályú felmondást tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha a szerződésszegés jellege miatt (pl.: elmulasztott szigorú határidő) nem lehetséges.
3. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

* Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
* Ennek érdekében a szerződés teljesítésének teljes időtartama alatt Vállalkozó tulajdonosi szerkezetét Megrendelő számára megismerhetővé teszi és a 143. § (3) bekezdése szerinti ügyletekről Megrendelőt haladéktalanul értesíti.

1. Megrendelő a szerződést felmondhatja ha:

* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* Vállalkozó nem biztosítja a Kbt. 138. §-ban foglaltak betartását, vagy az Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. A Vállalkozó jogosult jelen Szerződéstől való elállásra/felmondásra, ha Megrendelő – neki felróhatóan –

* a munkaterület átadási kötelezettségét a következményekre történő figyelmeztetés ellenére, a felszólítás átvételétől számítva is 15 napot meghaladóan elmulasztja.
* a számlát – felszólítás ellenére – sem fizeti meg, vagy
* egyébként Vállalkozó tevékenységét lehetetlenné teszi.

1. A szerződés bármely jogcímen történő megszűnése esetén a Vállalkozó a megszűnésig teljesített szolgáltatások ellenértékére jogosult.
2. Felek rögzítik, hogy jelen szerződés bármely jogcímen történő megszűnése/megszűntetése esetén a Vállalkozó köteles a megszűnés napján a munkaterületet dokumentáltan a Megrendelő birtokába adni (a szerződés megszűnésével a Vállalkozó birtokláshoz való joga automatikusan megszűnik). Vállalkozó jelen szerződés aláírásával elismeri, hogy a fentiek okán a szerződés bármely jogcímen történő megszűnésének napjától a munkaterület vonatkozásában birtoklási joga nem áll fenn, az a Megrendelő jogosult – akár önhatalommal is – birtokba venni. Megrendelő – amennyiben jelen szerződés másként nem rendelkezik – biztosítja a Vállalkozónak, hogy a munkaterületen lévő vagyontárgyait (ide nem értve a beépített vagyontárgyakat) reális időn belül a Megrendelő képviselőjének jelenléte mellett elszállítsa. Vállalkozó a fentiek szerinti esetekre jelen szerződés aláírásával lemond valamennyi a Megrendelővel szemben érvényesíthető birtokvédelmi jogáról.
3. **Egyéb rendelkezések**
4. Jelen szerződés aláírását közvetlenül megelőzően Vállalkozó bemutatta a 322/2015. (X.30.) Korm. rend. 26.§-ban és az ajánlattételi felhívásban meghatározott felelősségbiztosításra vonatkozó kötvényt. Vállalkozó nyilatkozza, hogy a biztosítás hatályát a jelen szerződés teljesítéséig fenntartja.
5. E szerződésben nem szabályozott kérdésekben a Kbt., továbbá a Kbt. által engedett körben a Ptk. és a kapcsolódó jogszabályok vonatkozó rendelkezései az irányadók.
6. Felek rögzítik, hogy vis maior esetben a szerződést bármely fél felmondhatja, az az ok legalább 45 napon keresztül fennáll. Vis maior esetén az erről tudomást szerző fél haladéktalanul köteles a másik felet értesíteni, melynek elmaradásából, vagy nem megfelelő teljesítéséből eredő károkért felelős.
7. Felek megállapodnak abban, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek Vállalkozó adóköteles jövedelmének csökkentésére alkalmasak.
8. A jogviták eldöntésére – hatáskörtől függően – kikötik a teljesítés helye szerinti Járásbíróság/ Törvényszék kizárólagos illetékességét.
9. Szerződő Felek rögzítik, hogy jelen szerződés csak a Kbt. feltételeinek (141.§) teljesülése esetén, írásban módosítható. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:

* felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
* felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,
  + amennyiben a Kbt. ezt nem zárja ki.

1. Felek rögzítik, hogy semmis a szerződés módosítása, ha az arra irányul, hogy a Vállalkozót mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Megrendelő átvállaljon a Vállalkozót terhelő többletmunkaköltségeket vagy indokolatlanul egyéb, a szerződés alapján a Vállalkozót terhelő kockázatokat. E körben kijelenti Vállalkozó, hogy a kockázatokat felmérte és azt a jelen szerződésben foglalt ellenszolgáltatásban teljes körűen érvényesítette.
2. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens jogszabály akként rendelkezik, hogy valamely rendelkezése a szerződés része és azt szövegszerűen a szerződés nem tartalmazza (az adott rendelkezés a szerződés részét képezi).
3. Jelen szerződés 4 megegyező, eredeti példányban készült el, elválaszthatatlan részét képezi (Megrendelő példányához kapcsolva) a közbeszerzési eljárás iratanyaga. A szerződés a mindkét fél aláírásra és kötelezettségvállalásra jogosult vezető tisztségviselőjének (Vállalkozónál cégszerű) aláírása esetén érvényes.
4. Megbízó kijelenti, hogy a nemzeti vagyonról szóló 2011. évi CXCVI tv. 3. §-a alapján átlátható szervezetnek minősül.
5. A teljesítés során adott esetben keletkező, szerzői jogi védelem alá eső alkotáson a Megrendelő területi korlátozás nélküli, határozatlan idejű, kizárólagos és harmadik személynek átadható felhasználási jogot szerez, továbbá jogot szerez az alkotás (terv) átdolgozására is.

Felek a szerződést, mint akaratukkal mindenben megegyezőt, elolvasás és értelmezés után, helybenhagyólag aláírják.

Mellékletek:

Felelősségbiztosítási kötvény másolata

Kelt: Gibárt, 2019. …………………………………………………

|  |  |  |
| --- | --- | --- |
| …………………………………………….  Megrendelő |  | …………………………………………….  Vállalkozó |

1. **Az ajánlatban értékelésre került adattal egyezően (értékelt maximum: 60 hónap)** [↑](#footnote-ref-1)